BG
4.7.2022 г.
Официален вестник на Европейския съюз
C 257/3
Решение на Съда (седми състав) от 12 май 2022 г. — Европейска комисия/Република България (Дело C-730/19) (1) (Неизпълнение на задължения от държава членка — Околна среда — Директива 2008/50/ЕО — Качество на атмосферния въздух — Член 13, параграф 1 и приложение XI — Систематично и постоянно превишаване на пределно допустимите стойности за серен диоксид (SO2) в зона BG0006 (Югоизточна), България — Член 23, параграф 1 и приложение XV — „Възможно най-кратък“ период на превишаване — Подходящи мерки) (2022/C 257/03) Език на производството: български Страни Ищец: Европейска комисия (представители: Й. Маринова и E. Manhaeve) Ответник: Република България (представители: Е. Петранова и Цв.
Митова)
Диспозитив 1) Република България: не е изпълнила задълженията си по член 13, параграф 1 от Директива 2008/50/ЕО на Европейския парламент и на Съвета от 21 май 2008 година относно качеството на атмосферния въздух и за по-чист въздух за Европа във връзка с приложение XI към нея, като не е гарантирала в зона BG0006 (Югоизточна) да не се превишават систематично и постоянно, от една страна, от 2007 г. до 2018 г. включително, почасовата пределно допустима стойност за серен диоксид (SO2), и от друга, от 2007 г. до 2018 г. включително, с изключение на 2010 г. и 2012 г., дневната пределно допустима стойност за този замърсител, и не е изпълнила задълженията си по член 23, параграф 1 от посочената директива във връзка с раздел А от приложение XV към нея, като не е приела, считано от 11 юни 2010 г., подходящи мерки, за да гарантира спазването на пределно допустимите стойности за SO2 в тази зона, и по-специално като не е гарантирала, че плановете за качеството на въздуха предвиждат подходящи мерки, така че периодът на превишаване на тези пределно допустими стойности да бъде възможно най-кратък.
2) Осъжда Република България да заплати съдебните разноски.
(1)
ОВ C 399, 25.11.2019 г.
Решение на Съда (втори състав) от 12 май 2022 г. — Европейска комисия/Hansol Paper Co. Ltd, European Thermal Paper Association (ETPA) (Дело C-260/20 P) (1) (Обжалване — Дъмпинг — Регламент за изпълнение (ЕС) 2017/763 — Внос на някои видове лека термична хартия с произход от Република Корея — Окончателно антидъмпингово мито — Регламент (ЕС) 2016/1036 — Членове 6, 16 и 18 — Доказване — Информация, предоставена извън отговор на антидъмпингов въпросник — Претегляне на продажбите, с което се засяга изчисляването на дъмпинга — Член 2, параграфи 1 и 3 — Изчисляване на нормалната стойност — Йерархия между методите за изчисление — Член 3, параграфи 2 и 3 — Вреда — Изчисляване на маржа на подбиване на цените — Насрещна жалба — Член 2, параграф 11 — Действителен размер на дъмпинга — Член 18 — Освобождаване от задължението да се отговори на антидъмпингов въпросник — Отсъствие на липса на съдействие) (2022/C 257/04) Език на производството: английски Страни Жалбоподател: Европейска комисия (представители: първоначално J.-F. Brakeland и A. Demeneix, а впоследствие J.-F. Brakeland и G. Luengo)